El Cicle de Cinema Contemporani Europeu continua amb la projecció de ‘La piel fría’
07 d’abril 2021

![Imagen 1](/media/hzigw13g/c_cartelpielfria.jpg)![Imagen 2](/media/bucmckyc/c_lapielfria.jpg)

El Centre Cultural Mario Monreal oferirà una nova projecció diumenge que ve, 11 d'abril, a les 19 hores, emmarcada en el cicle que la delegació de Cultura ha dedicat al Cinema Contemporani Europeu i que forma part de la programació de primavera. Es tracta de la pel·lícula espanyola _La piel fría_, que està emmarcada dins del gènere de terror. Tindrà una duració de 101 minuts i està dedicada a públic major de 12 anys. L'aforament serà limitat i l'entrada, gratuïta. 

  

Els guionistes de l'obra, Eron Sheean i Jesús Olmo, realitzen una adaptació brillant de la novel·la escrita per Albert Sánchez Piñol. És Xavier Gens, el director del film, l'encarregat de portar eixe text a la gran pantalla. La pel·lícula està protagonitzada per David Oakes, Ray Stevenson i l'espanyola Aura Garrido, entre d’altres. 

  

Este thriller posarà els seus protagonistes al límit. En una illa perduda enmig de l'oceà, dos hòmens es defensen, nit rere nit, resguardats en un far, del setge d'unes estranyes criatures marines. Sotmesos a l'extrema tensió, sense entendre les raons de l'atac, hauran de replantejar-se com enfrontar-se a allò desconegut. 

  

Gràcies a este cicle, hem tingut una immillorable oportunitat d'acostar-nos a projeccions europees, finançades amb pressupostos humils i allunyades d'eixa estètica pròpia del cinema americà, pròpia de les grans corporacions de Hollywood. Estes produccions tenen el seu origen a Alemanya, el Regne Unit, Itàlia i Espanya. 

  

En este cicle es podran visionar també les següents pel·lícules: _El jardín de la alegría, Toni Erdmann, Maktub, Solo nos queda bailar_ i _La hija de un ladrón_.

  

Durant tota la sessió es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic.

  

​

*   [](http://www.facebook.com/sharer.php?u=https://aytosagunto.es/va/actualitat/el-cicle-de-cinema-contemporani-europeu-continua-amb-la-projeccio-de-la-piel-fria/ "Facebook")
*   [](http://twitter.com/share?url=https://aytosagunto.es/va/actualitat/el-cicle-de-cinema-contemporani-europeu-continua-amb-la-projeccio-de-la-piel-fria/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-cicle-de-cinema-contemporani-europeu-continua-amb-la-projeccio-de-la-piel-fria/ "Linked In")
*   [](mailto:?body=https://aytosagunto.es/va/actualitat/el-cicle-de-cinema-contemporani-europeu-continua-amb-la-projeccio-de-la-piel-fria/)